2019. gada 15. oktobrī Noteikumi Nr. 474

Rīgā (prot. Nr. 48 13. §)

**Grozījumi Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 16. augusta noteikumos Nr. 562 "Darbības programmas "Izaugsme un nodarbinātība" 1.1.1. specifiskā atbalsta mērķa "Palielināt Latvijas zinātnisko institūciju pētniecisko un inovatīvo kapacitāti un spēju piesaistīt ārējo finansējumu, ieguldot cilvēkresursos un infrastruktūrā" 1.1.1.4. pasākuma "P&A infrastruktūras attīstīšana viedās specializācijas jomās un zinātnisko institūciju institucionālās kapacitātes stiprināšana" īstenošanas noteikumi" (Latvijas Vēstnesis, 2016, 180. nr.; 2017, 124., 159. nr.; 2018, 220. nr.) šādus grozījumus:

1. Papildināt noteikumus ar 2.27. apakšpunktu šādā redakcijā:

"2.27. zinātniskās institūcijas līdzfinansējums – finansējums, ko nodrošina finansējuma saņēmējs un sadarbības partneris:

2.27.1. ar saimniecisku darbību nesaistītam projektam no finansējuma saņēmēja un sadarbības partnera rīcībā esošā saimnieciskās darbības rezultātā gūtā privātā finansējuma, kredītresursu līdzekļiem, citiem finanšu resursiem vai finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai;

2.27.2. ar saimniecisku darbību saistītai kombinēta atbalsta projekta daļai no finansējuma saņēmēja un sadarbības partnera rīcībā esošā saimnieciskās darbības rezultātā gūtā privātā finansējuma, kredītresursu līdzekļiem vai citiem privātiem finanšu resursiem, par kuriem nav saņemts nekāds publiskais atbalsts, tai skaitā nav saņemts valsts vai pašvaldību galvojums vai valsts vai pašvaldību kredīts ar atvieglotiem nosacījumiem."

2. Izteikt 9.1. un 9.2. apakšpunktu šādā redakcijā:

"9.1. šo noteikumu 16. punktā minētajos gadījumos ir 115 252 616 *euro*, tai skaitā Eiropas Reģionālās attīstības fonda finansējums – 97 964 724 *euro* un valsts budžeta līdzfinansējums – 17 287 892 *euro*;

9.2. šo noteikumu 18. un 18.1 punktā minētajos gadījumos ir 128 741 616 *euro*, tai skaitā Eiropas Reģionālās attīstības fonda finansējums – 111 453 724 *euro* un valsts budžeta līdzfinansējums – 17 287 892 *euro*."

3. Papildināt noteikumus ar 15.1 punktu šādā redakcijā:

"15.1 Pēc pozitīva Eiropas Komisijas Pētniecības izpildaģentūras lēmuma saņemšanas par Eiropas Savienības pētniecības un inovāciju pamatprogrammas "Apvārsnis 2020" apakšprogrammas "WIDESPREAD-01-2018-2019: Teaming Phase 2" projektu "Baltijas Biomateriālu ekselences centrs – BBCE" (*The Baltic Biomaterials Centre of Excellence*) (turpmāk – BBCE projekts) šo noteikumu 12.5., 12.11. un 12.12. apakšpunktā minētie finansējuma saņēmēji izstrādā un iesniedz sadarbības iestādē vienošanās grozījumus atbilstoši šo noteikumu 18.1 punktā minētajam finansējuma apmēram."

4. Aizstāt 16. punkta ievaddaļā vārdus un skaitļus "(izņemot šo noteikumu 16.7. apakšpunktā minēto gadījumu)" ar vārdiem un skaitļiem "(izņemot šo noteikumu 16.5., 16.7., 16.11. un 16.12. apakšpunktā minētos gadījumus)".

5. Izteikt 16.5. apakšpunktu šādā redakcijā:

"16.5. Latvijas Organiskās sintēzes institūtam – 9 585 297 *euro* (tai skaitā Eiropas Reģionālās attīstības fonda finansējums – 8 147 502 *euro* un valsts budžeta līdzfinansējums – 1 437 795 *euro*), ja Eiropas Komisijas Pētniecības izpildaģentūra neapstiprina BBCE projektu;".

6. Izteikt 16.11. un 16.12. apakšpunktu šādā redakcijā:

"16.11. Rīgas Stradiņa universitātei – 3 545 200 *euro* (tai skaitā Eiropas Reģionālās attīstības fonda finansējums – 3 013 420 *euro* un valsts budžeta līdzfinansējums – 531 780 *euro*), ja Eiropas Komisijas Pētniecības izpildaģentūra neapstiprina BBCE projektu;

16.12. Rīgas Tehniskajai universitātei – 25 230 447 *euro* (tai skaitā Eiropas Reģionālās attīstības fonda finansējums – 21 445 879 *euro* un valsts budžeta līdzfinansējums – 3 784 568 *euro*), ja Eiropas Komisijas Pētniecības izpildaģentūra neapstiprina BBCE projektu;".

7.  Aizstāt 18. punktā vārdus "nacionālais privātais līdzfinansējums" ar vārdiem "zinātniskās institūcijas līdzfinansējums".

8. Papildināt noteikumus ar 18.1 punktu šādā redakcijā:

"18.1 Ja Eiropas Komisijas Pētniecības izpildaģentūra apstiprina BBCE projektu un piešķir finansējumu tā īstenošanai:

18.1 1. šo noteikumu 12.5. apakšpunktā minētā finansējuma saņēmēja projekta kopējās attiecināmās izmaksas ir 13 474 745 *euro*, ko veido publiskais finansējums 11 623 822 *euro* apmērā (tai skaitā Eiropas Reģionālās attīstības fonda finansējums – 10 186 027 *euro* un valsts budžeta līdzfinansējums – 1 437 795 *euro*) un zinātniskās institūcijas līdzfinansējums 1 850 923 *euro* apmērā;

18.1 2. šo noteikumu 12.11. apakšpunktā minētā finansējuma saņēmēja projekta kopējās attiecināmās izmaksas ir 4 390 862 *euro*, ko veido publiskais finansējums 4 171 318 *euro* apmērā (tai skaitā Eiropas Reģionālās attīstības fonda finansējums – 3 639 538 *euro* un valsts budžeta līdzfinansējums – 531 780 *euro*) un zinātniskās institūcijas līdzfinansējums 219 544 *euro* apmērā;

18.1 3. šo noteikumu 12.12. apakšpunktā minētā finansējuma saņēmēja projekta kopējās attiecināmās izmaksas ir 32 689 267 *euro*, ko veido publiskais finansējums 31 054 804 *euro* apmērā (tai skaitā Eiropas Reģionālās attīstības fonda finansējums – 27 270 236 *euro* un valsts budžeta līdzfinansējums – 3 784 568 *euro*) un zinātniskās institūcijas līdzfinansējums 1 634 463 *euro* apmērā."

9. Izteikt 45. punktu šādā redakcijā:

"45. Ar saimniecisku darbību nesaistītam projektam maksimālais attiecināmais publiskā finansējuma apmērs ir 95 procenti, ievērojot, ka Eiropas Reģionālās attīstības fonda un valsts budžeta finansējums nepārsniedz šo noteikumu 16. vai 18. punktā un 18.1 punktā minēto publiskā finansējuma apmēru."

10. Aizstāt 48. punktā vārdus "piecu gadu laikā pēc noslēguma maksājuma veikšanas" ar vārdiem "projekta dzīves cikla laikā".

11. Aizstāt 51. punktā vārdus "uz atvieglojuma nosacījumiem" ar vārdiem "ar atvieglotiem nosacījumiem".

12. Izteikt 56. punktu šādā redakcijā:

"56.  Projektu īsteno 48 mēnešu laikā no projekta uzsākšanas datuma, bet ne ilgāk kā līdz 2023. gada 30. novembrim, izņemot šo noteikumu 12.5., 12.11., un 12.12. apakšpunktā minētās zinātniskās institūcijas, kas projektu īsteno 75 mēnešu laikā no projekta uzsākšanas datuma, bet ne ilgāk kā līdz 2023. gada 30. novembrim."

Ministru prezidents A. K. Kariņš

Izglītības un zinātnes ministre I. Šuplinska